Kyk! Dié sebra het kolletjiesTira (Foto: Maasai Mara-park/Facebook) ŉ Sebravulletjie met kolletjies het tot groot opwinding gelei in die Maasai Mara-park in Kenia. Daily Nation berig Antony Tira, ŉ bekende toergids en fotograaf in die Maasai Mara, het eerste ŉ foto van die “uiters seldsame” sebra, met kolle in plaas van strepe, geneem. Hy het aan die koerant gesê hy was “verward” toe hy die pasgebore sebra gesien het, en aanvanklik gedink hy is dalk geverf of gemerk vir migrasiedoeleindes. Hy het die vul “Tira” gedoop. Volgens die National Geographic kan dit waarskynlik toegeskryf word aan pseudomelanisme, ŉ seldsame genetiese afwyking waar diere ŉ abnormaliteit in hul streeppatroon het. Volgens die Daily Nation het die foto tot ŉ oplewing in toerisme na die park gelei. Honderde toeriste het reeds na die park gestroom in ŉ poging om die vulletjie te sien. ???? Tira – The Odd One @natgeo @natgeowild @natgeoyourshot A post shared by Frank Liu (@frankliuphotography) on Sep 14, 2019 at 4:25am PDT Spotted in the Mara Posted by Maasai Mara Wildlife Conservancies Association on Saturday, September 14, 2019